Sky Office Tower

Sky Office Tower poslovni je neboder u glavnom gradu Republike Hrvatske Zagrebu. Nalazi se na zapadnom ulazu u grad, nedaleko od križanja Zagrebačke ceste i Zagrebačke avenije, u gradskom naselju Rudeš. Gradnja Radovi su započeli 21. kolovoza 2007, a završeni su 2012. godine. Troškovi izgradnje iznosili su 76 milijuna eura. Tehničke karakteristike Iako je prvotno trebao imati 29 katova i 108 metara visine, objekt je zbog nepovoljne gospodarske situacije izgrađen kao dvostruki toranj od 22 kata, koji su međusobno povezani između 2. i 15. kata. Visina zgrade iznosi 81 metar. Ukupna korisna površina objekta iznosi 71.897 četvornih metara. Osigurano je čak 706 parkirnih mjesta, od čega 659 u podzemnim garažama, koje se prostiru na nekoliko podzemnih etaža, te 47 vanjskih. To je prvi objekt takve vrste u Hrvatskoj. Konceptom površinskog grijanja i hlađenja, ventilacije i kontrole vlažnosti svrstava se uz bok objekata u Europi i svijetu koji su izgrađeni u skladu s najstrožijim toplinskim normama te pružaju korisnicima najveću toplinsku udobnost i štede energiju i čuvaju okoliš. Izvori Novinski članak o planiranju gradnje Arhivirano 2010-05-24 na Wayback Machine-u, Jutarnji.hr Tehnički podaci o zgradi Arhivirano 2010-11-22 na Wayback Machine-u Novinski članak o troškovima izgradnje Arhivirano 2011-12-28 na Wayback Machine-u, Poslovni.hr Planirani građevinski projekti u Zagrebu Arhivirano 2012-10-14 na Wayback Machine-u, Jutarnji.hr Tehičke specifikacije objekta Arhivirano 2011-07-05 na Wayback Machine-u Dodatni tehnički podaci Arhivirano 2011-07-06 na Wayback Machine-u Sky Office korak do zelenog certifikata, Business.hr